钦定古今图书集成/理学汇编/学行典/第293卷 > 礼记 > 《乐记》
## 钦定古今图书集成/理学汇编/学行典/第293卷 > 礼记 > 《乐记》

“乐者，乐也。君子乐得其道，小人乐得其欲。”以道制欲，
则乐而不乱，以欲忘道，则惑而不乐。

〈陈注〉君子之乐道，犹小人之乐欲。君子以道制欲，故“坦荡荡”；小人徇欲忘道，故“长戚戚。”

又

“情见而义立，乐终而德尊”；“君子以好善，小人以听过。”

〈陈注〉情见于乐之初而见其义之立，化成于乐之终而知其德之尊。“君子听之而好善”，感发其良心也；“小人听之而知过”，荡涤其邪秽也。